2016 m. Lietuvos šachmatų čempionatas

2016 m. Lietuvos šachmatų čempionatas – tai 83-iasis Lietuvos vyrų ir 69-asis Lietuvos moterų šachmatų čempionatai.

Lietuvos vyrų šachmatų čempionatas 
83-iasis Lietuvos vyrų šachmatų čempionatas vyko Vilniuje, 2016 m. balandžio 27 – gegužės 5 d.

Jis turėjo išaiškinti ne tik čempionato prizininkus, bet ir 8 dalyvius, žaisiančius  2016-17 m. Baltijos zoninėse šachmatų  varžybose dėl vieno kelialapio į 2017 m. pasaulio šachmatų taurės varžybas.

Dalyviai 
Dėl Lietuvos šachmatų čempiono titulo kovojo dešimt dalyvių, kurie buvo: praėjusių metų čempionato, arba šių metų pusfinalinių varžybų prizininkai, arba kviestiniai žaidėjai. Dalyvių reitingo vidurkis – 2353.

Dalis žaidėjų į finalą pateko iš pusfinalio: 1-3 vietą užėmę žaidėjai : Emilis Pileckis Virginijus Grabliauskas bei Mindaugas Beinoras, pusfinalyje vykusio jaunimo pirmenybių (J20) 2016 m. nugalėtojas Paulius Pultinevičius ir šiaulietis Rokas Klabis bei panevėžietis Andrius Brazdžionis. Be to, iš 2015 m. finalo pakviesti: DM Šarūnas Šulskis ir TM Titas Stremavičius, o  šachmatų federacijos tarybos sprendimu – Tomas Laurušas ir 2016 m. moterų šachmatų čempionė Salomėja Zaksaitė. Neatvykus S. Zaksaitei ir E. Pileckiui, į turnyrą buvo įtraukti vilniečiai: DM Vidmantas Mališauskas ir Marius Bieliauskas (8 v. pusf.)

Čempionato eiga 
Varžybos vyko ratų sistema. Galvojimui skirta laiko: kiekvienam po (90 min./40 ėjimų + 30 min. iki pabaigos) + 30 sek po kiekvieno padaryto ėjimo. Dalyviams lygiąsias galima buvo siūlyti tik po 20 ėjimo.

Po trijų ratų 

Po 6-ių ratų trys dalyviai: T. Laurušas, T. Stremavičius ir A. Brazdžionis pirmavo, turėdami po 4 taškus. Po jų sekė V. Grabliauskas ir P. Pultinevičius (po 3,5 taško).

Septintas ratas 

Po 7-to rato pirmoje vietoje buvo TM Titas Stremavičius surinkęs 5 taškus, antroje – TM Tomas Laurušas (4,5 tšk.). Po 4 taškus turėjo: TM Virginijus Grabliauskas, didmeistriai Šarūnas Šulskis ir Vidmasntas Mališauskas bei Andrius Brazdžionis.

Prieš paskutinį ratą tebepirmavo Titas Stremavičius (5,5 tšk.), antras buvo Tomas Laurušas (5,0). Nuo pastarojo pustaškiu atsilikę buvo Paulius Pultinevičius bei didmeistriai Šarūnas Šulskis ir Vidmantas Mališauskas.

Paskutinis ratas 

Paskutiniame rate iki tol pirmavusiam kauniečiui TM Titui Stremavičiui, tam kad užsitikrintų pirmąją vietą, reikėjo juodaisiais laimėti prieš panevėžietį Andrių Brazdžionį. To jam padaryti nepavyko – partija pasibaigė lygiosiomis. Jis čempionate surinko 6 taškus iš 9 galimų ir užėmė 2-ąją vietą. Iki tol antroje vietoje buvęs kitas kaunietis TM Tomas Laurušas, baltaisiais savo partiją su marijampoliečiu Pauliu Pultinevičiumi sudėtingoje kovoje laimėjo ir ne tik susilygino taškais su buvusiu lyderiu, bet ir dėl geresnių papildomų rodiklių išėjo į pirmą vietą ir tapo 2016 m. Lietuvo šachmatų čempionu. Didmeistriams vilniečiui Vidmantui Mališauskui ir praėjusių metų Lietuvos šachmatų čempionui kauniečiui Šarūnu Šulskiui, kad tikėtis trečiosios vietos reikėjo bent laimėti savo partijas. Tai padarė tik Vidmantas Mališauskas, baltaisiais įveikęs klaipėdietį TM M. Beinorą, o Š. Šulskiui nugalėti nepavyko: žaidęs juodosiomis figūromis ir  ilgą laiką bandęs įrodyti dviejų rikių pranašumą prieš atkakliai besiginančio šiauliečio Roko Klabio  du žirgus, išsikeitęs valdovėmis,  gavo prastesnę padėtį dėl ko netrukus ir pralaimėjo. Tad trečioji vieta atiteko didmeistriui iš Vilniaus Vidmantui Mališauskui, surinkusiam 5,5 taško iš 9 galimų.

Vyrų čempionato lentelė 

2016 m. Lietuvos atvirojo šachmatų čempionato partijos

Lietuvos moterų šachmatų čempionatas 
69-asis Lietuvos moterų šachmatų čempionatas vyko Vilniuje 2016 m. kovo 6 – kovo 11 d., toje pačioje vietoje ir laiku, kaip ir 2016 m. vyrų čempionato pusfinalis.

Dalyvavo 23 šachmatininkės. Vidutinis turnyro reitingas buvo 1816. Žaidėjos šveicariškąja sistema varžėsi 7 ratus. Esant vienodam taškų skaičiui, dalyvės aukštesnė vieta vieta buvo nustatoma pagal aukštesnius papildomus rodiklius. Galvojimui skirtas laikas: kiekvienai buvo po 90 min./40 ėjimų + 30 min. iki partijos pabaigos ir nuo partijos pradžios po kiekvieno padaryto ėjimo buvo pridedama 30 sek. Per 6 dienas buvo sužaisti 7 ratai – tad vieną dieną žaidėjoms teko žaisti dvi partijas

Moterų čempionato eiga

Po trijų ratų 
Po trijų ratų turnyre pirmavo: MTM Salomėja Zaksaitė -3 taškai. Trys moterų FIDE meistrės Daiva Batytė, Laima Domarkaitė ir Rasa Norinkevičiūtė, buvo surinkusios po 2,5 taško.

Po penkerių ratų 
Ketvirtajame rate pirmaujančios šachmatininkės žaidė tarpusavyje: MFM D. Batytė baltosiomis figūromis baigė lygiosiomis su MTM S. Zaksaite, o MFM R. Norinkevičiūtė pralaimėjo MFM L. Domarkaitei. Marija Kartanaitė, žaidusi baltosiomis figūromis, susitikimą su R. Zykiene baigė taikiai.

Penktajame rate šachmatininkės prie pirmųjų trijų lentų savo partijas baigė lygiosiomis. Baltosiomis žaidusi, S. Zaksaitė baigė lygiosiomis su L. Domarkaite, R. Zykienė – su D. Batyte, S. Saumanaitė – su R. Norinkevičiūte.

Po penkių ratų turnyre pirmavo dvi vilnietės: L. Domarkaitė ir S. Zaksaitė. Jų sąskaitose buvo po 4 taškus iš 5 galimų. Po jų sekė pustaškiu mažiau turinčios keturios žaidėjos: D. Batytė, Ž. Urbonavičiūtė, M. Šibajeva ir S. Šaumanaitė.

Likus vienam ratui 
Šeštajame rate [Moterų kandidatė į meistres|MKM]] M. Šibajeva, baltosiomis, baigė taikiai susitikimą su MTM S. Zaksaite. MFM L, Domarkaitė, baltosiomis, pralaimėjo S. Šaumanaitei, o MFM D. Batytė nugalėjo Ž. Urbonavičiūtę.

Likus vienam ratui lyderių jau buvo trys: Daiva  Batytė, Salomėja Zaksaitė ir Skaistė Šaumanaitė. Visos jos turėjo po 4,5 taško. Tačiau ir jos nebuvo garantuotos dėl prizinių vietų, nes keturios žaidėjos: Laima Domarkaitė, Rita Zykienė, Saulė Gailiūnaitė ir Marija Šibajeva buvo atsilikusios tik pustaškiu.

Paskutinis ratas 

Paskutiniame rate, viena iš lyderių, MTM S. Zaksaitė susitiko su, ką tik į pirmaujančių gretas iškopusia, jaunimo atstove, Skaiste Šaumanaite ir nugalėjo ją. Paskutiame rate sėkmingai žaidė juodosioms figūroms vadovavusios žaidėjos: MFM Daiva Batytė laimėjo prieš Saulę Gailiūnaitę, MFM Laima Domarkaitė – prieš Ritą Zykienę. MKM Marija Šibajeva – prieš Bertą Rėją Butvilaitę.

Pasibaigus 2016 m. moterų šachmatų čempionatui paiškėjo, kad daugiausiai taškų – po 5,5 surinko dvi žaidėjos. Dėl aukštesnių papildomų rodiklių, pirmoji vieta atiteko vilnietei, moterų tarptautinei meistrei, Salomėjai Zaksaitei, o antroji vieta – plungiškei, moterų FIDE meistrei, Daivai Batytei. Analogiška situacija susiklostė ir dėl trečiosios vietos: dvi dalyvės buvo surinkusios po 5 taškus. Ir čia, trečiąją vietą, lėmė papildomi rodikliai. Jie buvo aukštesni vilnietės, MFM Laimos Domarkaitės, tad jai atiteko trečioji vieta, o klaipėdietei MKM Marijai Šibajevai – ketvirtoji vieta.

Moterų čempionato lentelė 

Pastaba * žaidė b – baltosiomis figūromis, j – juodosiomis figūromis. PR1, PR2, PR3 – papildomi rodikliai.

-1 : taip žymimas be žaidimo gautas taškas, kai šveicariškąja sistema rengiamame turnyre, esant nelyginiam dalyvių skaičiui, kažkuriame rate, paskutinėse vietose esančiam dalyviui nelieka su kuo žaisti.

Šaltiniai

Išorinės nuorodos 
 Vilniuje prasidėjo Lietuvos vyrų čempionatas.
 Lietuvos čempionato 4-as ratas.
 Lietuvos čempionato 2-3 ratai. V. Grabliauskas nugali Lietuvos čempioną.
 Trivaldystė prieš lemiamą trečdalį.
 7-asis rataas. T, Stremavičius arčiausiai titulo.
 Lietuvos čempionato 8-as ratas: titulo savininkas bus žinomas tik rytoj.
 Tomas Laurušas naujasis Lietuvos čempionas.

 Lietuvos šachmatų čempionatai